## Odluka o postupku otvaranja i vođenja deviznih računa i deviznih štednih uloga rezidenata u banci

### NN 111/2003 (15.7.2003.), Odluka o postupku otvaranja i vođenja deviznih računa i deviznih štednih uloga rezidenata u banci

# HRVATSKA NARODNA BANKA

if !supportEmptyParas endif

1513

Na teme­lju članka 16. Zakona o deviznom poslova­nju
(»Narodne novine«, br. 96/2003.) i članka 38. stavak 3. pod I) Zakona o
Hrvatskoj narodnoj banci (»Narodne novine«, br. 36/2001.) Savjet Hrvatske
narodne banke na sjednici održanoj 9. srp­nja 2003. donio je

## ODLUKU

### O POSTUPKU OTVARANJA I VOĐENJA DEVIZNIH RAČUNA I DEVIZNIH ŠTEDNIH ULOGA REZIDENATA U BANCI

OPĆE ODREDBE

I.

Ovom se odlukom uređuje postupak otvara­nja,
vođe­nja i zatvara­nja deviznih računa i deviznih štednih uloga rezidenata u
banci.

II.

(1) Devizni račun je
račun na kojem se vode devizna sredstva rezidenta na osnovi ugovora koji je
sklop­ljen između rezidenta i banke.

(2) Devizni depozit
može biti devizni depozit po viđe­nju ili oročeni devizni depozit.

(3) Devizni štedni ulog
je devizni depozit prim­ljen od fizičke osobe kao štedni ulog.

III.

(1) Ugovorom sklop­ljenim
između rezidenta i banke o vođe­nju deviznog računa ili deviznoga štednog uloga
re­gulira se otvara­nje računa, evidentira­nje transakcija, izrada izvješća o
prometu i sta­nju na računu, obračun i pripis kamate i zatvara­nje računa.

(2) Poslovi s deviznim
računom ili deviznim štednim ulogom obuhvaćaju polaga­nje i podiza­nje gotovine
te plaća­nja i prijenose u skladu s deviznim propisima.

U smislu ove odluke
rezidenti su:

1. pravne osobe sa
sjedištem u Republici Hrvatskoj,

2. podružnice stranih
trgovačkih društava i trgovaca pojedinaca upisane u re­gistar koji se vodi kod
nadležnog tijela državne vlasti ili uprave u Republici Hrvatskoj,

3. trgovci pojedinci,
obrtnici i druge fizičke osobe sa sjedištem odnosno prebivalištem u Republici
Hrvatskoj koje samostalnim radom obav­ljaju gospodarsku djelatnost za koju su
re­gistrirani,

4. fizičke osobe s
prebivalištem u Republici Hrvatskoj,

5. fizičke osobe koje
borave u Republici Hrvatskoj, na osnovi važeće dozvole boravka, najma­nje 183
dana i

6. diplomatska,
konzularna i druga predstavništva Republike Hrvatske u inozemstvu koja se
financiraju iz proračuna te hrvat­ski držav­ljani zaposleni u tim
predstavništvima i članovi ­njihovih obite­lji.

V.

(1) Rezidenti iz točke
IV. ove odluke mogu otvoriti devizni račun samo u banci u kojoj imaju otvoren
kunski račun za redov­no poslova­nje.

(2) Ograniče­nje iz
stavka (1) ove točke ne odnosi se na fizičke osobe i banke te na otvara­nje
onih deviznih računa rezidenata koji su zakonom ili drugim propisom donesenim
na teme­lju zakona izuzeti iz blokade.

VI.

(1) Banka otvara
rezidentu devizni račun ili devizni štedni ulog na ­nje­gov zahtjev, nakon
provedenog postupka identifikacije rezidenta.

(2) Devizni štedni
ulozi na donosioca ili na donosioca uz zaporku nisu dopušteni.

IDENTIFIKACIJA FIZIČKE OSOBE OVLAŠTENE ZA
POSLOVANJE S DEVIZNIM RAČUNOM

VII.

(1) Banka je prilikom otvara­nja deviznog računa
ili deviznoga štednog uloga dužna identificirati fizičku osobu ovlaštenu za
poslova­nje s deviznim računom ili s deviznim štednim ulogom.

(2) Identitet fizičke osobe utvrđuje se uvidom u
osobnu ispravu (osobnu iskaznicu, putovnicu ili drugu odgovarajuću javnu
ispravu), pri čemu se utvrđuje ime i prezime, adresa prebivališta ili
boravišta, datum rođe­nja i podaci o ispravi na teme­lju koje se utvrđuje
identitet stranke (naziv i broj isprave te tijelo koje ju je izdalo).

(3) Ako fizička osoba prilikom otvara­nja
deviznog računa ili deviznoga štednog uloga nije prisutna, banka otvara devizni
račun ili devizni štedni ulog na osnovi dokumenata koje je ovjerilo nadležno
tijelo. Ovjera dokumenata ne smije biti starija od šest mjeseci.

DOKUMENTACIJA ZA OTVARANJE DEVIZNOG RAČUNA,
RASPOLAGANJE DEVIZAMA NA RAČUNU I ZATVARANJE RAČUNA

VIII.

(1) Rezidenti koji nisu
fizičke osobe dostav­ljaju banci prilikom otvara­nja deviznih računa s­ljedeću
dokumentaciju:

– rješe­nje o upisu ili
izvadak iz sudskog re­gistra, odnosno re­gistra nadležnog tijela, ako je upis u
re­gistar propisan,

– akt nadležnog tijela
o osniva­nju ako rezident nema obvezu upisa u re­gistar i nije osnovan na teme­lju
zakona,

– izvod iz zakona,
odnosno drugog propisa, ako je rezident osnovan na teme­lju zakona, odnosno
drugog propisa,

– obavijest o
razvrstava­nju prema Nacionalnoj klasifikaciji djelatnosti od Državnog zavoda
za statistiku i

– prijavu potpisa osoba
ovlaštenih za raspolaga­nje sredstvima na računu. Za dostav­lja­nje naloga za
plaća­nje na magnetnom mediju i elektroničkim putem banka i rezident međusobno
ugovaraju način potpisiva­nja naloga.

(2) Ako je
dokumentacija iz stavka (1) ove točke već dostav­ljena banci kod otvara­nja
kunskog računa, ne treba je ponovno dostav­ljati.

(3) Rezident iz stavka
(1) ove točke može ovlastiti drugu fizičku ili pravnu osobu za raspolaga­nje
sredstvima na svojem deviznom računu. Prava iz ovlašte­nja ne mogu biti veća od
prava vlasnika računa za raspolaga­nje deviznim sredstvima.

IX.

(1) Rezident fizička
osoba kod otvara­nja deviznog računa ili deviznoga štednog uloga podnosi na
uvid osobnu ispravu iz točke VII. ove odluke, na osnovi koje se utvrđuje ­njezin
identitet i drugi podaci potrebni za vođe­nje deviznog računa ili deviznoga
štednog uloga u banci.

(2) Rezident iz stavka
(1) ove točke može ovlastiti drugu osobu za raspolaga­nje sredstvima sa svoje­ga
deviznog računa ili deviznoga štednog uloga. Ovlaštena osoba ne može imati veća
prava u raspolaga­nju sredstvima ne­go vlasnik deviznog računa ili deviznoga
štednog uloga.

X.

(1) Pravo raspolaga­nja
sredstvima na deviznom računu ili deviznom štednom ulogu rezidenta prenosi se
na osnovi punomoći koju je ovjerilo domaće ili strano nadležno tijelo, na
osnovi punomoći koju je izdala ovlaštena osoba diplomatskoga ili konzularnog
predstavništva ili na osnovi punomoći koja je dana u banci.

(2) Ovlašte­nje
opunomoćenika da zatvori devizni račun ili devizni štedni ulog mora biti u
punomoći izrijekom navedeno.

XI.

Banka zatvara devizni
račun rezidenta u skladu s odredbama ugovora iz točke III. ove odluke ili na
teme­lju zakona, odnosno drugog propisa.

XII.

Banke su dužne prijaviti
Uredu za sprječava­nje pra­nja novca sve transakcije propisane Zakonom o
sprječava­nju pra­nja novca.

ROK ČUVANJA DOKUMENTACIJE

XIII.

(1) Podatke o vlasnicima deviznih računa i
deviznih štednih uloga kao i pisani nalog ovlaštene osobe za zatvara­nje deviznog
računa ili deviznoga štednog uloga te dokumentaciju na osnovi koje je račun
otvoren odnosno zatvoren, banka je dužna čuvati najma­nje pet godina nakon
isteka godine u kojoj je račun zatvoren.

(2) Banka je dužna čuvati naloge za plaća­nje i
druge dokumente na teme­lju kojih su evidentirane promjene na računima u banci
najma­nje pet godina nakon isteka godine u kojoj su evidentirane promjene na
računima.

(3) Isprave i podaci iz stavka (1) i (2) ove
točke mogu se čuvati u izvornom obliku ili u drugom obliku podobnom za dokaziva­nje.

PLAĆANJE KAMATA

XIV.

(1) Banka može plaćati kamate na sredstva koja
su kod ­nje deponirana na deviznim računima i na devizne štedne uloge.

(2) Visina, način obračuna i plaća­nja kamata te
valuta u kojoj se plaćaju kamate i isplaćuje depozit ili štedni ulog utvrđuju
se ugovorom između banke i rezidenta.

PRIJELAZNE I ZAVRŠNE ODREDBE

XV.

(1) Banke su dužne u roku od tri mjeseca od dana
stupa­nja na snagu ove odluke obavijestiti rezidente koji imaju devizne račune
ili devizne štedne uloge na donosioca ili na donosioca uz zaporku, o obvezi
zatvara­nja takvih računa i otvara­nja deviznih računa ili deviznih štednih
uloga na ime.

(2) Rezident je dužan u
roku od godinu dana od dana stupa­nja na snagu ove odluke zatvoriti svoje
devizne račune ili devizne štedne uloge na donosioca ili na donosioca uz
zaporku. Oročeni devizni računi i devizni štedni ulozi usklađuju se s odredbama
ove odluke u roku od mjesec dana od isteka roka oroče­nja.

(3) Ako rezident u
zadanom roku ne postupi u skladu sa stav­kom (2) ove točke, banka će najkasnije
mjesec dana nakon isteka zadanog roka prenijeti devizna sredstva s deviznog
računa ili deviznoga štednog uloga otvorenog na donosioca ili na donosioca uz
zaporku na račun na ime koje je pohra­njeno u arhivi banke kod otvara­nja
takvog računa. Ako banka ne raspolaže podacima o osobi koja je otvorila račun,
sredstva će se prenijeti na psoeban račun banke do konačnog utvrđiva­nja
vlasništva.

(4) Banka je dužna
rezidenta pisanim putem obavijestiti o prijenosu ­nje­govih deviznih sredstava
s deviznog računa ili deviznog štednog uloga na donosioca ili na donosioca uz
zaporku na račun na ­nje­govo ime u roku od osam dana od dana izvršenog
prijenosa.

XVI.

Ova odluka stupa na
snagu osmog dana od dana objave u »Narodnim novinama«.

O. br. 626/2003.
Zagreb, 9. srp­nja 2003.

Predsjednik
Savjeta
Hrvatske narodne banke
guverner
Hrvatske narodne banke
**dr. sc. Že­ljko Rohatinski,** v. r.

Odluka, NN 111/2003-1513